WEEK 2: Skud binne 4 weke 5 kg af
JY LEES NOU WEEK 2: Skud binne 4 weke 5 kg af
As jy week 1 van ons eetplan gevolg het, behoort jy al die verskil op die skaal te sien. Hier is week 2 van die eetplan en nog gesonde resepte vir ’n mooier lyf.
Sjoe! Jy het dalk al amper ’n kilo of selfs ’n hele een die afgelope week verloor. Dis nou as jy reeds week 1 gevolg het van ons spesiale dieet om jou vir die somervakansie gereed te kry.
Huisgenoot het gevra dat Rochez O’Grady en Sarah Gouws, geregistreerde dieetkundiges van Munchwize Dietitians in Kaapstad, ’n spesiale gesonde eetplan vir lesers saamstel wat voor die jaareindvierings ’n paar kilo’s wil afskud.
Dis ’n vierweekplan wat jy kan uitknip en hou, maar moenie stres as jy die eerste week in ons vorige uitgawe misgeloop het nie. Hier is die eetplan vir week 1.
Wanneer jy klaar is met week 4 se eetplan, kan jy weer voor begin met week 1 sodat jy al jou ongewenste rolletjies kan verloor.
As jy by die plan hou, kan jy tot 1 kg per week afskud. Rochez sê die veiligste en gesondste is om so tussen 0,5 en 1 kg per week te verloor.
Diëte waarmee ’n mens vinnig baie gewig verloor, is die meeste van die tyd nie volhoubaar nie, en hou jy daarmee op, is die kans goed die gewig pak net weer om jou heupe saam.
Dis moeilik om dié tyd van die jaar by ’n mens se voornemens te hou, al is jy ook hoe vasbeslote om die vetjies af te skud. Maar Rochez se goeie raad is dat jy jou gerus af en toe kan bederf met iets wat nie in die plan is nie.
“Ek dink een verkul-ete of snoepdingetjie is heeltemal normale gedrag, maar hou dit vir spesiale geleenthede.” Moet dus nie so sleg voel oor ’n glasie vonkelwyn op die kantoorpartytjie of ’n paar tjips tydens die familiebraai dat jy sommer tou opgooi nie.
“Die belangrikste is dit wat jy elke dag eet, nie wat jy op spesiale geleenthede eet nie, want dit gebeur mos net af en toe,” sê Rochez. Maar hou moed! As jy die volgende paar weke lank vasbeslote is, kan jy op jou beste lyk wanneer die feestyd met sy makieties aanbreek, en sonder skuldgevoelens weglê.
Wakkerword- smoothie ½ k natuurlike laevetjogurt + 1 klein groen peer, gekap, 2 cm gemmer, geskil, + 1 hand vol babaspinasie + ysblokkies. Meng in ’n voedselver- werker.
Taboeli ¼ k volgraankoeskoes + ½ blik kekerertjies + ¼ k vinkelskaafsels + ¼ k radysskaafsels + ¼ k sondroë tamaties + ¼ k rooikool + ¼ k gekapte wortels + 1 e rooi-ui + 1 t olyfolie + ½ t komyn + 1 e suurlemoensap
Balsemieke hoender 1 groot hoenderbors gebraai in 1 t olyfolie + 1 e balsemieke asyn + 1 t heuning. Sit voor saam met 1½ k oondgeroosterde groente.
1 e hummus + 1 k niestyselgroentestokkies
25 g maer biltong + 1 klein toehand vol rou neute
Krag- hawermout ½ k gaar gerolde hawermout + 1 k laevetmelk + 2 dadels OF ¼ piesang, gekap, + ½ e gemengde sade + 1 opgehoopte t kaneel
Hoendertortilla 1 volgraantortilla (kleinbordjie- grootte) + palmgrootteporsie hoender + 1 t pesto + 1 k roket, blaarslaai, tamatie + wortel-en- komkommerslaai
Volstruissteak 150 g volstruissteak + 1½ k groente van jou keuse. Garneer steak met 1 e laevetjogurt + vars koljanderblare.
½ k natuurlike laevetjogurt + 3 stukke droë-vrugte
Eiers op roosterbrood 1-2 snye lae-GI-brood + 2 gekookte eiers + ½ k groente (sampioene, roket, tamatie)
patatslaai 1 gaar middelslag-patat + ½ uitjie + ¼ blik cannellonibone + ¼ blik gekapte tamaties + ¼ avokado + 1 e laevetroomkaas + 1 e suurlemoensap + 1 e vars koljander + ¼ wiel feta + rissie
Hoender-‘pasta’ Sny ’n hoenderborsie in repe en braai. Voeg 1 k murgpampoen- tjielinte en ge- kapte groente van jou keuse by. Rond af met laevetfeta OF 1 e jogurt.
1 t neutbotter + 1 klein appel, in stukke gesny
½ bakkie laevetmaaskaas + 1 k niestysel-groentestokkies
Bessie- smoothie ¼ k bevrore frambose + ¼ k aarbeie/bloubessies + 1 hand vol babaspinasie + ½ e elk pampoen en -sonneblompitte + ½ k natuurlike laevetjogurt
Tunaslaai ½ blik tuna + 2 k slaaiblare OF nie-styselgroente
Korslose quiche Resep hieronder (porsiegrootte = 1 groot sny). Sit voor saam met 1 k groenslaai.
1 laevet-cappuccino + 1 vrug
1 gekookte eier + 1 k niestysel- groentestokkies + 1 t pesto OF laevetmayonnaise
Muesli ½-1 k ongeroosterde Switserse lae-GI-muesli + ½ k natuurlike laevetjogurt OF 1 k laevetmelk
Volstruis- tortilla 1 volgraantortilla (kleinbordjie- grootte) + palmgrootte-porsie volstruis + 1 t pesto + 1 k roket, blaarslaai en tamatie + 1 k wortel- en komkommerstokkies
Vis met olywe 1 handgrootte- porsie visfilet gebraai in 1 t olyfolie. Pak bo-op 1 e gekapte olywe, ¼ wiel feta, 1 t pietersielie + 1 t dille. Sit voor saam met 1½ k niestyselgroente.
1 e hummus + 2 ryskraakbeskuitjies
Eiers-en- avokado- roosterbrood ½ avokado + 2 geroerde, gekookte of geposjeerde eiers + ½ k groente (sampioene, roket, tamatie)
Oop toebie 1 sny lae-GI-brood + 1 e hummus 1 k tamatie, komkommer en blaarslaai + ¼ avokado
Geroosterde beesvleis 150 g biefblokkies, gebraai in 1 t olyfolie. Sous: 1 t heuning, 1 t appelasyn, ½ knoffelhuis + ½ t gemmer. Sit voor saam saam met 1½ k roerbraaigroente.
½ k natuurlike laevetjogurt + 3 stukke droëvrugte
25 g maer biltong + 1 klein toe hand vol rou neute
Hoenderslaai palmgrootte- porsie geroosterde hoender + 1 k slaaiblare + ½ mielie + ¼ avokado
Omelette 2 eiers + 1 eierwit + 1 k groente van jou keuse + ¼ wiel laevetfeta
1 laevet-cappuc- cino + 1 vrug
½ bakkie laevetmaaskaas + ½ avokadok = koppie = 250 ml e = eetlepel = 15 ml t = teelepel = 5 ml
Korslose quiche (GENOEG VIR 4 MENSE)
Gaarmaak: 30-40 min.
fyngekap 2 soetrissies
fyngekap 7 olywe
fyngekap 1 wiel laevetfeta, gekrummel
1 klein hand vol vars koljander
1-2 gerookte hoenderborsies, fyngesny (opsioneel)
9 eiers ½ k laevetmelk
Bespuit ’n pan met kossproei, en roerbraai die groente en olywe.
Voeg die feta, koljander en hoender (indien gebruik) by.
Klits die eiers en melk; voeg by die gaar mengsel.
Giet die mengsel in ’n pasteibak.
Bak 20-30 min. in die oond.
Sit voor saam met 1-2 snye lae-GI-brood en ’n slaai van blaarslaai, tamatie en komkommer.
Skep jou eie variasies van dié resep deur groente van jou keuse by te voeg.
Sommige porsies word as bv. 1-2 aangegee (byvoorbeeld snye brood vir ontbyt). Rochez sê dit hang nie van ’n mens se geslag of grootte af nie, maar van hoe honger jy is.
Sy beveel aan jy skep die helfte van jou bord vol groente en slaai om jou versadig te laat voel en te keer dat jy jou aan die ander voedselgroepe ooreet.
Hou jy nie van ’n sekere resep nie? Dan kan jy dit bloot omruil, maar net met dieselfde soort maaltyd, soos aandete met aandete. Jy kan ook geregte uit week 1 gebruik.
Meer oor: eetplan| gewigsverlies| dieet
WEEK 1: Skud 5 kg af voor Kersfees met ons spesiale eetplan
Sukkel jy om gewig te verloor? Die kanse is goed jy het nog nie dié maklike raad probeer nie
Maak so as jy gewig wil verloor